CELEX: 62012CN0019
Language: ro
Date: 2012-01-16 00:00:00
Title: Cauza C-19/12: Cerere de pronunțare a unei hotărâri preliminare introdusă de Varhoven administrativen sad (Bulgaria) la 16 ianuarie 2012 — Efir OOD/Direktor na Direktsia „Obzhalvane i upravlenie na izpalnenieto” Plovdiv

24.3.2012   
            
            
               RO
            
            
               Jurnalul Oficial al Uniunii Europene
            
            
               C 89/14
            
         Cerere de pronunțare a unei hotărâri preliminare introdusă de Varhoven administrativen sad (Bulgaria) la 16 ianuarie 2012 — Efir OOD/Direktor na Direktsia „Obzhalvane i upravlenie na izpalnenieto” Plovdiv
   (Cauza C-19/12)
   2012/C 89/22
   Limba de procedură: bulgara
   
      Instanța de trimitere
   
   Varhoven administrativen sad
   
      Părțile din acțiunea principală
   
   
      Reclamantă: Efir OOD
   
      Pârât: Direktor na Direktsia „Obzhalvane i upravlenie na izpalnenieto” Plovdiv
   
      Întrebările preliminare
   
   
               1.
            
            
               Articolul 62 punctele 1 și 2 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că noțiunea de fapt generator se referă atât la operațiuni impozabile, cât și la cele scutite de TVA?
            
         
               2.
            
            
               În cazul în care răspunsul la prima întrebare este negativ: este validă o reglementare națională precum cea aplicabilă în acțiunea principală, conform căreia intervine un fapt generator chiar și la momentul efectuării unei operațiuni scutite de TVA?
            
         
               3.
            
            
               Articolele 62 și 63 din Directiva 2006/112 au efect direct?